**Dumnezeu s-a decis**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă uit în oglindă

Îmi place ce văd

Dumnezeu s-a decis

Şi face prăpăd

Demolează oraşe natale

Şi fumul felin mă gâtuie sec

Dumnezeu s-a decis

Azi mă înec

Cu pieptul şi mâinile goale

Ceasuri

Bilete mai vechi de un an

Pe toate-am vândut să strâng ban cu ban

Pe toţi şi pe toate-am ucis

Gara umbrită de schije de lemn

M-aşteaptă să plece cu mine

E semn

Dumnezeu şi azi s-a decis

5 noiembrie 2016 – 11 aprilie 2017, Constanţa